ভারমুক্ত হলেন ছাত্রলীগের সভাপতি-সম্পাদক
ভারপ্রাপ্ত হিসেবে দায়িত্ব পাওয়ার প্রায় সাড়ে ৩ মাসের মাথায় ছাত্রলীগ সভাপতি আল নাহিয়ান খান জয় ও সাধারণ সম্পাদক লেখক ভট্টাচার্যকে ভারমুক্ত করা হল। রাজধানীর ঐতিহাসিক সোহরাওয়ার্দী উদ্যানে শনিবার বিকালে ছাত্রলীগের প্রতিষ্ঠাবার্ষিকীর অনুষ্ঠানে দু’জনের ‘ভারমুক্তি’র ঘোষণা দেন আওয়ামী লীগ সভাপতি প্রধানমন্ত্রী শেখ হাসিনা। আওয়ামী লীগের ভ্রাতৃপ্রতিম এ সংগঠনের সাংগঠনিক নেত্রী শেখ হাসিনা। তার এ ঘোষণার ফলে কাউন্সিল ছাড়াই নিয়মিত সভাপতি ও সাধারণ সম্পাদকের দায়িত্ব পেলেন আল নাহিয়ান খান জয় ও লেখক ভট্টাচার্য।

ছাত্রলীগের ৭২তম প্রতিষ্ঠাবার্ষিকী উপলক্ষে শনিবার আয়োজিত পুনর্মিলনী অনুষ্ঠানে প্রধান অতিথি হিসেবে উপস্থিত ছিলেন শেখ হাসিনা। অনুষ্ঠানে বক্তব্য দেয়ার একপর্যায়ে আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের ছাত্রলীগকে ভারমুক্ত করার প্রস্তাব রাখেন। শেখ হাসিনাকে উদ্দেশ করে তিনি বলেন, মাননীয় প্রধানমন্ত্রী শেখ হাসিনা ছাত্রলীগের সাংগঠনিক নেত্রী এখন বক্তব্য দেবেন। তার বক্তব্যের আগে বলতে চাই, আমাদের ছাত্রলীগ ভারপ্রাপ্ত। ভারপ্রাপ্ত কথাটি কেমন যেন শোনায়। তাই ছাত্রলীগকে ভারমুক্ত করার জন্য অনুরোধ জানাচ্ছি। ভার উঠিয়ে দিন।

পরে নিজের বক্তব্যের সময় এ প্রসঙ্গ উল্লেখ করে আওয়ামী লীগ সভাপতি শেখ হাসিনা বলেন, ছাত্রলীগের সাবেক সভাপতি এখন আওয়ামী লীগের সাধারণ সম্পাদক ওবায়দুল কাদের একটি প্রস্তাব রেখেছেন। ছাত্রলীগের দু’জনের ভার উঠিয়ে দিতে। ভার উঠিয়ে দিলাম। আজ থেকে তাদের ওপর আর ভার নেই। সামনে মুজিববর্ষ, ছাত্রলীগকে সঠিকভাবে দায়িত্ব পালন করতে হবে।

২০১৮ সালের ১১ ও ১২ মে অনুষ্ঠিত ছাত্রলীগের ২৯তম জাতীয় সম্মেলনে রেজওয়ানুল হক চৌধুরী শোভনকে সভাপতি ও গোলাম রাব্বানীকে সাধারণ সম্পাদক করে ২ বছর মেয়াদি কমিটি গঠিত হয়েছিল। গত বছরের শুরুতে ডাকসু নির্বাচনে ছাত্রলীগের প্যানেলও হয়েছিল শোভন-রাব্বানীর নেতৃত্বে। রাব্বানী জিএস পদে জিতলেও হেরেছিলেন ভিপি প্রার্থী শোভন।

পরে শোভন ও রাব্বানী জাহাঙ্গীরনগর বিশ্ববিদ্যালয়ে প্রায় দেড় হাজার কোটি টাকার উন্নয়ন কাজ থেকে চাঁদা দাবি করেন বলে ভিসি অধ্যাপক ফারজানা ইসলাম অভিযোগ তোলেন। এ অভিযোগসহ বিভিন্ন অভিযোগে পরে ছাত্রলীগের সভাপতি ও সাধারণ সম্পাদকের পদ থেকে সরিয়ে দেয়া হয় শোভর-রাব্বানীকে। ১৪ সেপ্টেম্বর অনুষ্ঠিত আওয়ামী লীগের কার্যনির্বাহী সংসদের বৈঠকে সংগঠনের এক নম্বর সহ-সভাপতি আল নাহিয়ান খান জয়কে ভারপ্রাপ্ত সভাপতি, এক নম্বর যুগ্ম সাধারণ সম্পাদক লেখক ভট্টাচার্যকে ভারপ্রাপ্ত সাধারণ সম্পাদকের দায়িত্ব দেয়া হয়। এরপর থেকে ভারপ্রাপ্ত হিসেবে দায়িত্ব পালন করে আসছিলেন তারা। শনিবারের এ পুনর্মিলনী অনুষ্ঠানও তাদের তত্ত্বাবধানে অনুষ্ঠিত হয়। সেখানে ছাত্রলীগের সাবেক নেতাদের আমন্ত্রণ জানানো হলেও শোভন ও রাব্বানীকে আমন্ত্রণ জানানো হয়নি।

ভারপ্রাপ্ত হিসেবে দায়িত্ব পাওয়ার প্রায় সাড়ে ৩ মাসের মাথায় ছাত্রলীগ সভাপতি আল নাহিয়ান খান জয় ও সাধারণ সম্পাদক লেখক ভট্টাচার্যকে ভারমুক্ত করা হল। রাজধানীর ঐতিহাসিক সোহরাওয়ার্দী উদ্যানে শনিবার বিকালে ছাত্রলীগের প্রতিষ্ঠাবার্ষিকীর অনুষ্ঠানে দু’জনের ‘ভারমুক্তি’র ঘোষণা দেন আওয়ামী লীগ সভাপতি প্রধানমন্ত্রী শেখ হাসিনা। আওয়ামী লীগের ভ্রাতৃপ্রতিম এ সংগঠনের সাংগঠনিক নেত্রী শেখ হাসিনা। তার এ ঘোষণার ফলে কাউন্সিল ছাড়াই নিয়মিত সভাপতি ও সাধারণ সম্পাদকের দায়িত্ব পেলেন আল নাহিয়ান খান জয় ও লেখক ভট্টাচার্য।

ছাত্রলীগের ৭২তম প্রতিষ্ঠাবার্ষিকী উপলক্ষে শনিবার আয়োজিত পুনর্মিলনী অনুষ্ঠানে প্রধান অতিথি হিসেবে উপস্থিত ছিলেন শেখ হাসিনা। অনুষ্ঠানে বক্তব্য দেয়ার একপর্যায়ে আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের ছাত্রলীগকে ভারমুক্ত করার প্রস্তাব রাখেন। শেখ হাসিনাকে উদ্দেশ করে তিনি বলেন, মাননীয় প্রধানমন্ত্রী শেখ হাসিনা ছাত্রলীগের সাংগঠনিক নেত্রী এখন বক্তব্য দেবেন। তার বক্তব্যের আগে বলতে চাই, আমাদের ছাত্রলীগ ভারপ্রাপ্ত। ভারপ্রাপ্ত কথাটি কেমন যেন শোনায়। তাই ছাত্রলীগকে ভারমুক্ত করার জন্য অনুরোধ জানাচ্ছি। ভার উঠিয়ে দিন।

পরে নিজের বক্তব্যের সময় এ প্রসঙ্গ উল্লেখ করে আওয়ামী লীগ সভাপতি শেখ হাসিনা বলেন, ছাত্রলীগের সাবেক সভাপতি এখন আওয়ামী লীগের সাধারণ সম্পাদক ওবায়দুল কাদের একটি প্রস্তাব রেখেছেন। ছাত্রলীগের দু’জনের ভার উঠিয়ে দিতে। ভার উঠিয়ে দিলাম। আজ থেকে তাদের ওপর আর ভার নেই। সামনে মুজিববর্ষ, ছাত্রলীগকে সঠিকভাবে দায়িত্ব পালন করতে হবে।

২০১৮ সালের ১১ ও ১২ মে অনুষ্ঠিত ছাত্রলীগের ২৯তম জাতীয় সম্মেলনে রেজওয়ানুল হক চৌধুরী শোভনকে সভাপতি ও গোলাম রাব্বানীকে সাধারণ সম্পাদক করে ২ বছর মেয়াদি কমিটি গঠিত হয়েছিল। গত বছরের শুরুতে ডাকসু নির্বাচনে ছাত্রলীগের প্যানেলও হয়েছিল শোভন-রাব্বানীর নেতৃত্বে। রাব্বানী জিএস পদে জিতলেও হেরেছিলেন ভিপি প্রার্থী শোভন।

পরে শোভন ও রাব্বানী জাহাঙ্গীরনগর বিশ্ববিদ্যালয়ে প্রায় দেড় হাজার কোটি টাকার উন্নয়ন কাজ থেকে চাঁদা দাবি করেন বলে ভিসি অধ্যাপক ফারজানা ইসলাম অভিযোগ তোলেন। এ অভিযোগসহ বিভিন্ন অভিযোগে পরে ছাত্রলীগের সভাপতি ও সাধারণ সম্পাদকের পদ থেকে সরিয়ে দেয়া হয় শোভর-রাব্বানীকে। ১৪ সেপ্টেম্বর অনুষ্ঠিত আওয়ামী লীগের কার্যনির্বাহী সংসদের বৈঠকে সংগঠনের এক নম্বর সহ-সভাপতি আল নাহিয়ান খান জয়কে ভারপ্রাপ্ত সভাপতি, এক নম্বর যুগ্ম সাধারণ সম্পাদক লেখক ভট্টাচার্যকে ভারপ্রাপ্ত সাধারণ সম্পাদকের দায়িত্ব দেয়া হয়। এরপর থেকে ভারপ্রাপ্ত হিসেবে দায়িত্ব পালন করে আসছিলেন তারা। শনিবারের এ পুনর্মিলনী অনুষ্ঠানও তাদের তত্ত্বাবধানে অনুষ্ঠিত হয়। সেখানে ছাত্রলীগের সাবেক নেতাদের আমন্ত্রণ জানানো হলেও শোভন ও রাব্বানীকে আমন্ত্রণ জানানো হয়নি।